PATVIRTINTA
Plungės r. Žemaitijos kadetų
gimnazijos direktoriaus 

[bookmark: _GoBack]įsakymu Nr. V-534

PLUNGĖS R. ŽEMAITIJOS KADETŲ GIMNAZIJOS 
MOKOMOJO DALYKO, DALYKO KURSO, PASIRENKAMOJO DALYKO, 
MODULIO KEITIMO TVARKOS APRAŠAS

I SKYRIUS
BENDROSIOS NUOSTATOS

1. Tvarka reglamentuoja Plungės r. Žemaitijos kadetų gimnazijos (toliau – Gimnazijos) mokinių, besimokančių pagal vidurinio ugdymo programą, mokomojo dalyko, dalyko kurso, pasirankamojo dalyko ir dalyko modulio keitimo tvarką.
2. Tvarka parengta vadovaujantis 2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymo Nr. V-559.

II SKYRIUS
MOKOMOJO DALYKO, DALYKO KURSO, PASIRENKAMOJO DALYKO IR MODULIO KEITIMAS

3. Apie ketinimą keisti (atsisakyti) mokomąjį dalyką, dalyko kursą, pasirenkamąjį dalyką ar modulį:
3.1.	pirmajame pusmetyje III–IV gimnazijos klasės mokinys raštu informuoja direktoriaus pavaduotoją ugdymui ne vėliau kaip iki rugsėjo 15 d.;
3.2.	antrajame pusmetyje III gimnazijos klasės mokinys raštu informuoja direktoriaus pavaduotoją ugdymui ne vėliau kaip iki vasario 5 d.;
3.3.	antrajame pusmetyje IV gimnazijos klasės mokinys raštu informuoja direktoriaus pavaduotoją ugdymui apie mokomojo dalyko, pasirenkamojo dalyko, modulio atsisakymą ne vėliau kaip iki vasario 5 d. (mokomojo dalyko, dalyko kurso, modulio IV gimnazijos klasės mokinys keisti nebegali).
4. Norėdamas pakeisti mokomąjį dalyką, dalyko kursą, pasirenkamąjį dalyką ar modulį mokinys pildo prašymą (1 priedas) Gimnazijos direktoriui dėl mokomojo dalyko, dalyko kurso, pasirenkamojo dalyko ar modulio keitimo.
5.	Apie savo sprendimą keisti mokomąjį dalyką, dalyko kursą, pasirenkamąjį dalyką ar modulį mokinys informuoja dėstančius mokytojus ir klasės vadovą iš anksto prieš rašydamas prašymą.
6.	Keisti mokomąjį dalyką ar dalyko kursą mokinys gali išlaikęs įskaitą iš dalyko atitinkamo kurso programos ar kursų programų skirtumų bei išlaikęs dalyko pirmąją brandos egzamino dalį, jei mokinio naujai pasirinktas dalykas patenka į privalomų ir privalomai pasirenkamų dalykų grupę:
6.1.	atsiskaitymai vykdomi per du mėnesius pakeitus individualųjį ugdymo planą pirmajame pusmetyje (bet ne vėliau nei iki numatytos brandos egzamino I dalies datos, jei mokinio naujai pasirinktas dalykas patenka į privalomų ir privalomai pasirenkamų dalykų grupę) ir iki ugdymo proceso pabaigos birželio mėnesį, nusprendus keisti individualųjį ugdymo planą po antrojo pusmečio;
6.2.	konkretų atsiskaitymo laiką mokiniai derina su dalyko mokytoju, įskaitai iš dalyko kurso programos ar kurso programų skirtumo mokinys ruošiasi savarankiškai arba konsultuojamas atitinkamo dalyko mokytojo;
6.3.	įskaitos pažymys elektroniniame dienyne TAMO įrašomas langelyje prie atitinkamo pusmečio ar metinio pažymio. Įskaitos įvertinimas yra laikomas pusmečio ar metinis įvertinimu;
6.4.	keičiant įskaitomis (vertinimo įrašu „įskaityta“) vertinamus dalykus už programų skirtumus mokiniams atsiskaityti nereikia;
6.5.	mokiniui, besimokiusiam pagal dalyko išplėstinio kurso programą ir pageidaujančiam mokytis pagal bendrojo kurso programą, įskaitos laikyti nereikia, jei jį tenkina turimas išplėstinio kurso įvertinimas.

III SKYRIUS
SUPAŽINDINIMAS SU TVARKA

7. Direktoriaus pavaduotojas ugdymui supažindina mokinius su šia tvarka iki einamųjų metų rugsėjo 10 d.
___________________________________


Mokomojo dalyko, dalyko kurso, pasirenkamojo dalyko,
modulio keitimo tvarkos aprašo
1 priedas


____________________________________________________________
(vardas, pavardė)

____________________________________________________________
(adresas, telefonas)

___________________________________________________________
(el. pašto adresas)


Plungės r. Žemaitijos kadetų gimnazijos
Direktoriui


PRAŠYMAS

20__ m. _____________________ d.


__________________________________________________________________________________________________________________________________________________________
________________________________________________________________________________________________________________________________________________________________________________________________________________________________________________


____________________________________
(parašas, vardas, pavardė)
